पाएं अपने शहर की ताज़ा ख़बरें और फ्री ई-पेपरडाउनलोड करें
जिले के केरलापाल थाना क्षेत्र के रवापारा के जंगलों से गुुरुवार को पकड़े गए नक्सली वंजामी जोगा, मड़कम नंदा, मड़कम रिंकू व पदाम संतोष को शुक्रवार दोपहर स्थानीय न्यायालय में पेश किया। जहां से सभी चारों नक्सलियों को जेल भेज दिया गया। बताया गया कि पकड़े गए सभी नक्सली संगठन में मिलिशिया सदस्य के रूप में सक्रिय थे। पदाम संतोष सिरसेट्टी व जोगा, नंदा व रिंकू बगड़ेगुड़ा गांव के निवासी हैं। पकड़े गए नक्सलियों के पास से पुलिस ने इलेक्ट्रिक डेटोेनेटर, कोर्डेक्स वायर, जिलेटिन कैप्सूल, पेसिंल सेल, नक्सली पर्चे समेत अन्य विस्फोटक सामग्री बरामद करने का दावा किया है।
नक्सलियों के कैंप को किया ध्वस्त
नक्सलियों का अस्थायी कैंप ध्वस्त कर जवानोंं की टुकड़ी नक्सलियोंं का पीछा करते बढ़ रही थी। नक्सलियों ने सर्चिंग पार्टी को निशाना बनाते हुए दोपहर 2 बजे आईईडी विस्फोट के बाद फायरिंग शुरू कर दी। जवाबी गोलीबारी में वे भाग निकले। 15-20 मिनट चली मुठभेड़ के बाद जवानों ने तलाशी ली और ग्रामीण वेशभूषा में जंगलों में छिपे 4 जनमिलिशिया सदस्यों को विस्फोट के साथ गिरफ्त में लिया। जिनमें नक्सली कमांडर माड़वी मोहन पर घायल जवानों से हथियार लूटने और घायल साथियों को निकालने की जिम्मेदारी दी थी। आईईडी ब्लास्ट में डीआरजी के दो जवानों को हल्की चाेटें आईं थी।
रावपारा के जंगलों में फोर्स ने की कार्रवाई
नक्सल सेल कार्यालय से मिली जानकारी के मुताबिक बुधवार की रात मिसमा कैंप से जिला पुलिस बल, डीआरजी व सीआरपीएफ की सेकंड बटालियन के जवानों की संयुक्त टुकड़ी सर्चिंग ऑपरेशन के लिए बगड़ेगुड़ा, रावपारा, परिया व खुंडूसपारा की ओर रवाना हुए थे। अगले दिन सुबह 11 बजे रावपारा के जंगलों में अस्थायी कैंप कर रहे नक्सली फोर्स की टुकड़ी को अपनी ओर बढ़ता देख कैंप छोड़कर भाग निकले। जवानों ने नक्सली कैंप ध्वस्त कर मौके से दैनिक उपयोग की सामग्री व एक 5 किलो वजनी आईईडी बरामद किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn